CORRESPONDANCE DE JEAN HOTMAN. 249 
CV. 
Don Emanuel, prince de Portugal’), à Jean Hotman. 
Adieux en partant pour l'expédition du Portugal. 
Pcymourx, 7 avril 1589. 
Monsieur Hotman. J’ay receu deux de vos lettres en temps 
divers, ausquelles pour plusieurs raisons, que ne pouvés ignorer, 
je n’ay plustot sceu faire response. Je le fays doncques asteur et 
vous remercie en premier lieu bien affectueusement de l'offre, que 
me faictes de vostre bonne affection en mon endroict, laquelle 
jay tousiours cogneue en vous et vous prie d’y vouloir continuer. 
Vous m'avés aussy faict un singulier plaisir de me faire part des 
nouvelles de pardelà, lesquelles me seront en tout temps et lieu 
tres agréables d'entendre, mesmes si recevés aucunes de la France 
ou du Pays-Bas. J’eusse escript à madamoiselle vostre femme, 
n’eust esté mon très subit embarquement ?). Je le feray, Dieu aydant, 
en Portugal. Cependant si j’ay aucune commodité de vous faire 
plaisir ou que je l’aye iamais, je vous prie de vous asseurer 
qu’aurés en moy tel amy, que sçauriés désirer. Et à tant, après 
m’estre bien affectueusement recommandé en vos bonnes graces et 
celles de madamoiselle vostre femme, je prieray Dieu de vous 
donner, monsieur Hotman, les siennes très sainctes. De Pleymuyde, 
ce 7e d’avril 1589. 
4 F4 
Vostre affectioné amy, 
D. Manoer. 
1) De sa main. Fils de Don Antonio. Voyez p. 157. Il y a dans la collection 
encore une lettre de Don Emaxver, datée „Etceter (Exeter)” le 6 août (1589?), 
dans laquelle il se plaint des „esperances, de quoy je vivois emfumé” et de la 
fortune”, qui l’,amenat avec vie en ce royaulme”. 
2) Il allait en expédition avec Drake et Essex. Voyez p. 157. 
33* 
